แปลงทางหลวงหลักเป็นมอเตอร์เวย์
สนข.ศึกษาความเป็นไปได้ 17 สาย-ลดต้นทุนค่าเวนคืนกว่า 50%,เมื่อวันที่ 17 มิ.ย.62 ที่โรงแรมรอยัลปริ๊นเซส นายชยธรรม์ พรหมศร รอง ผอ.สำนักงานนโยบายและแผนการขนส่งและจราจร (สนข.) กล่าวเปิดการสัมมนาเพื่อประชาสัมพันธ์โครงการศึกษาความเป็นไปได้ในการพัฒนาเส้นทางหลวงสายหลักเดิมให้สามารถรองรับการขนส่งรูปแบบทางหลวงพิเศษระหว่างเมือง (ถนนมอเตอร์เวย์) ว่า กรมทางหลวงได้เสนอแผนแม่บทการพัฒนาทางหลวงพิเศษระหว่างเมือง จำนวน 21 สาย ระยะทางรวม 6,612 กม. งบประมาณ 2.14 ล้านล้านบาท ซึ่งสำนักงบประมาณเห็นว่างบประมาณมีจำกัด จึงขอให้ สนข.ช่วยดูความเป็นไปได้ที่จะมีการพัฒนาถนนมอเตอร์เวย์และมีวิธีทำให้ราคาถูกลงได้หรือไม่,จากการศึกษาแนวเส้นทางของทางหลวงสายหลักในปัจจุบัน ที่มีแนวเส้นทางตามแนวเส้นทางของแผนแม่บท การพัฒนาทางหลวงพิเศษระหว่างเมือง 21 สายทาง พบว่า มีทางหลวงสายหลักที่สามารถพัฒนาให้เป็นถนนมอเตอร์เวย์ได้ 17 สายทาง ระยะทางรวม 2,796 กม. มูลค่าโครงการ 1.42 ล้านล้านบาท โดยคัดเลือกเส้นทางศึกษานำร่อง 2 สายทาง ได้แก่ สาย M71 Section 1 ตอน กรุงเทพฯ-สระแก้ว และ M5 Section 3 ตอน นครสวรรค์-พิษณุโลก,สรุปได้ว่า หากมีการพัฒนาทางหลวงสายหลักเดิมให้สามารถรองรับการขนส่งรูปแบบถนนมอเตอร์เวย์ โดยถึงแม้ว่าจะต้องมีการก่อสร้างโครงสร้าง ทางแยก จุดตัด ด่านเก็บเงิน รวมทั้งทางบริการที่จำเป็นที่จะต้องสร้างขึ้น แต่จากการวิเคราะห์และประมาณมูลค่าของโครงการ พบว่า ค่าลงทุนลดลงถึงร้อยละ 51.9 ชี้ให้เห็นว่าจะสามารถลดงบประมาณการลงทุนของโครงการตามแผนแม่บทลงได้ 1.2 แสนล้านบาท หรือประมาณร้อยละ 8.4 ขั้นตอนต่อไป สนข.จะสรุปรายงานคมนาคม เพื่อเสนอสำนักงบประมาณ และกรมทางหลวง รับทราบต่อไป.
ที่โรงแรมรอยัลปริ๊นเซส นายชยธรรม์ พรหมศร รอง ผอ.สำนักงานนโยบายและแผนการขนส่งและจราจร (สนข.) กล่าวเปิดการสัมมนาเพื่อประชาสัมพันธ์โครงการศึกษาความเป็นไปได้ในการพัฒนาเส้นทางหลวงสายหลัก
ชยธรรม์ พรหมศร,ทางหลวงสายหลัก,มอเตอร์เวย์,งบประมาณ,คัดเลือกเส้นทางศึกษา,ลดต้นทุน,ข่าวทั่วไป